**Colton Beck** (s. 10. kesäkuuta 1990 Langley, Brittiläinen Kolumbia, Kanada) on kanadalainen jääkiekkoilija, joka pelaa Norjan Fjordkraft-ligaenin Stavanger Oilersissa. Hän on pelipaikaltaan vasen laitahyökkääjä, mutta Beck osaa pelata myös keskellä.

Ura
---

### Juniori- ja yliopistovuodet

Beck vietti juniorivuotensa kotikaupungissaan Brittiläisen Kolumbian Langleyssa. Hän debytoi Langley Chiefsin joukkueessa BCHL-junioriliigassa kauden 2006–2007 pudotuspeleissä. Kaudella 2008–2009 Beck oli tehoilla 33+25=58 joukkueen toiseksi paras maalintekijä ja kolmanneksi paras pistemies. Kaudella 2009–2010 hän toimi Chiefsin varakapteenina. Beck voitti joukkueen sisäisen piste-, maali- ja syöttöpörssin tehoilla 39+47=86, joilla hän sijoittui koko BCHL:n maalipörssissä viidenneksi ja pistepörssissä kuudenneksi. Pudotuspeleissä Beck oli Chiefsin paras pistemies ja syöttäjä tehoilla 3+10=13.

Vuodet 2010–2014 Beck kävi Alaska-Fairbanksin yliopistoa. *Sophomore-vuotenaan* 2011–2012 hän oli tehoilla 13+12=25 joukkueensa toiseksi paras maalintekijä ja kolmanneksi paras pistemies. *Junior-vuotenaan* 2012–2013 Beck nousi AK-Fairbanksin varakapteeniksi. Hän jakoi joukkueen sisäisen maalipörssin toisen sijan Cody Kunykin kanssa edellään Andy Taranto ja sisäisen pistepörssin kolmannen sijan Tyler Morleyn kanssa. *Senior-vuotenaan* 2013–2014 Beck nousi AK-Fairbanksin kapteeniksi. Hän oli tehoilla 14+25=39 joukkueen paras syöttäjä ja toiseksi paras pistemies Cody Kunykin jälkeen. Beck jakoi koko WCHA:n syöttöpörssin toisen sijan AK-Anchoragen Blake Tatchellin ja Bowling Greenin Dan DeSalvon kanssa sekä sijoittui pistepörssissä neljänneksi. Hänet valittiin kauden päätteeksi divisioonan toiseen tähdistökentälliseen. Yliopistokautensa jälkeen Beck siirtyi maaliskuussa 2014 amatööritry-out-sopimuksella AHL-joukkue St. John’s IceCapsiin, jossa hän pelasi kolme runkosarjaottelua.

### Ammattilaisuran alku Pohjois-Amerikassa

Syyskuussa 2014 Beck teki sopimuksen ECHL-joukkue Idaho Steelheadsin kanssa. Hän osallistui samana syksynä myös ammattilaistry-out-sopimuksella AHL-joukkue Texas Starsin harjoitusleirille. Beck pelasi ECHL:ssä tulokaskautenaan 2014–2015 65 runkosarjaottelua tehopistein 18+31=49 ja kuusi playoff-ottelua tehopistein 4+1=5. Hän jakoi pudotuspeleissä Steelheadsin sisäisen pistepörssin voiton Wade MacLeodin kanssa. Elokuussa 2015 Beck teki seuran kanssa vuoden mittaisen jatkosopimuksen. Kaudella 2015–2016 hän nousi Steelheadsin varakapteeniksi. Marraskuussa 2015 Beck siirtyi ammattilaistry-out -sopimuksella AHL-joukkue Iowa Wildiin. Tammikuussa 2016 hän teki seuran kanssa loppukauden kattavan sopimuksen. Beck pelasi AHL:ssä kauden aikana kaikkiaan 52 runkosarjaottelua tehopistein 8+13=21.

Toukokuussa 2016 Beck teki Iowa Wildin kanssa kaksivuotisen jatkosopimuksen. Samana syksynä NHL-varaamaton Beck osallistui ammattilaistry-out-sopimuksella Minnesota Wildin harjoitusleirille. Hän pelasi AHL:ssä ensimmäisen kokonaisen kautensa 2016–2017 aikana 74 runkosarjaottelua tehopistein 5+16=21. Kaudella 2017–2018 Beckin teholukema +7 oli Iowan hyökkääjistä paras. Toukokuussa 2018 hän teki seuran kanssa vuoden mittaisen jatkosopimuksen. Samana syksynä Beck osallistui jälleen Minnesota Wildin NHL-harjoitusleirille. Marraskuussa hän teki seuran kanssa kaksivuotisen ja kaksisuuntaisen sopimuksen, joka tuo Beckille ensimmäisellä kaudella NHL:n puolella 650 000 dollaria ja farmin puolella 75 000 dollaria. Toisella kaudella hänen kausipalkkansa NHL:ssä on 700 000 dollaria ja farmissa 85 000 dollaria. Beck pelasi loppukauden 2018–2019 kokonaan Iowan puolella. Syyskuussa 2019 Wild lähetti hänet siirtolistan kautta farmiin, jossa Beck pelasi myös kauden 2019–2020.

### Sopimus Eurooppaan

Joulukuussa 2020 Beck teki loppukauden 2020–2021 kattavan sopimuksen Saksan toiseksi korkeimmalla sarjatasolla DEL2-liigassa pelaavan EV Landshutin kanssa. Hänet hankittiin ensisijaisesti paikkaamaan Jere Laaksosen pitkäaikaista loukkaantumista. Beckin sopimus kuitenkin purettiin jo ennen ensimmäistäkään ottelua alle viikkoa myöhemmin, kun hänen perheensä koki paremmaksi vaihtoehdoksi jäädä Yhdysvaltoihin Saksan kiristyneiden koronavirusrajoitusten myötä ja myös Beck päätti palata kotimaahansa vastasyntyneen lapsensa tueksi. Helmikuussa 2021 hän siirtyi ammattilaistry-out-sopimuksella AHL-joukkue Stockton Heatiin.

Kaudeksi 2021–2022 Beck siirtyi vuoden mittaisella sopimuksella monikansallisen Bet-at-home ICE Hockey Leaguen itävaltalaisjoukkue Dornbirner EC:hen. Hän nousi joukkueen varakapteeniksi. Beck oli tehoilla 13+20=33 Dornbirnin toiseksi paras pistemies Kevin Hancockin jälkeen. Helmikuussa 2022 hän siirtyi loppukauden kattavalla sopimuksella SM-liigajoukkue Tampereen Ilvekseen. Beckin rooliksi jäi lopulta paikata joukkueen poissaoloja ja hän usein ajoittain kokoonpanon ulkopuolelle. Beck voitti kauden päätteeksi SM-pronssia.

Beck siirtyi kaudeksi 2022–2023 vuoden mittaisella sopimuksella Norjan Fjordkraft-ligaenin Stavanger Oilersiin.

Muuta
-----

Beckin hyökkääjänä pelanneella isällä Murraylla oli Houston Aerosin WHA-varaus vuodelta 1974. Hänen setänsä Barry Beck pelasi omalla urallaan puolustajana pudotuspelit mukaan lukien yhteensä 666 NHL-ottelua Colorado Rockiesissa, New York Rangersissa ja Los Angeles Kingsissa. Barry toimi Rangersin kapteenina vuosina 1981–1986. Hän on pelaajauransa jälkeen toiminut mm. Hongkongin maajoukkueen päävalmentajana.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2006–2007 | Langley Chiefs | BCHL | – | – | – | – | – | 3 | 0 | 0 | 0 | 0 |
| 2007–2008 | Langley Chiefs | BCHL | 46 | 4 | 6 | 10 | 27 | 12 | 3 | 1 | 4 | 0 |
| 2008–2009 | Langley Chiefs | BCHL | 56 | 33 | 25 | 58 | 38 | 4 | 2 | 1 | 3 | 4 |
| 2009–2010 | Langley Chiefs | BCHL | 60 | 39 | 47 | 86 | 48 | 10 | 3 | 10 | 13 | 12 |
| 2010–2011 | Univ. of Alaska-Fairbanks | CCHA | 38 | 4 | 12 | 16 | 16 | – | – | – | – | – |
| 2011–2012 | Univ. of Alaska-Fairbanks | CCHA | 36 | 13 | 12 | 25 | 22 | – | – | – | – | – |
| 2012–2013 | Univ. of Alaska-Fairbanks | CCHA | 35 | 11 | 10 | 21 | 8 | – | – | – | – | – |
| 2013–2014 | Univ. of Alaska-Fairbanks | WCHA | 37 | 14 | 25 | 39 | 35 | – | – | – | – | – | Kakkostähdistö |
|  | St. John’s IceCaps | AHL | 3 | 0 | 0 | 0 | 0 | – | – | – | – | – |
| 2014–2015 | Idaho Steelheads | ECHL | 65 | 18 | 31 | 49 | 34 | 6 | 4 | 1 | 5 | 2 |
| 2015–2016 | Idaho Steelheads | ECHL | 18 | 9 | 14 | 23 | 21 | – | – | – | – | – |
|  | Iowa Wild | AHL | 52 | 8 | 13 | 21 | 12 | – | – | – | – | – |
| 2016–2017 | Iowa Wild | AHL | 74 | 5 | 16 | 21 | 24 | – | – | – | – | – |
| 2017–2018 | Iowa Wild | AHL | 72 | 10 | 18 | 28 | 28 | – | – | – | – | – |
| 2018–2019 | Iowa Wild | AHL | 74 | 14 | 9 | 23 | 34 | 11 | 1 | 0 | 1 | 0 |
| 2019–2020 | Iowa Wild | AHL | 47 | 4 | 7 | 11 | 10 | – | – | – | – | – |
| 2020–2021 | Stockton Heat | AHL | 21 | 1 | 5 | 6 | 4 | – | – | – | – | – |
| 2021–2022 | Dornbirner EC | ICEHL | 45 | 13 | 20 | 33 | 22 | – | – | – | – | – |
|  | Ilves | SM-liiga | 7 | 1 | 2 | 3 | 0 | 4 | 0 | 0 | 0 | 0 |
| 7 kautta | yhteensä | AHL | 343 | 42 | 68 | 110 | 112 | 11 | 1 | 0 | 1 | 0 |
| 2 kautta | yhteensä | ECHL | 83 | 27 | 45 | 72 | 55 | 6 | 4 | 1 | 5 | 2 |
| 1 kausi | yhteensä | ICEHL | 45 | 13 | 20 | 33 | 22 | – | – | – | – | – |
| 1 kausi | yhteensä | SM-liiga | 7 | 1 | 2 | 3 | 0 | 4 | 0 | 0 | 0 | 0 |

Lähteet
-------

* Colton Beck The Internet Hockey Databasessa (englanniksi)
* Colton Beck Eurohockey-sivustolla (englanniksi)
* Colton Beck *Elite Prospects*. Everysport Media Group AB.  (englanniksi)

### Viitteet

1. 1 2 3  Colton Beck Stats, Profile, Bio, Analysis and More *sportsforecaster.com*. OurSports Central. Viitattu 12.3.2022. (englanniksi)
2. 1 2 3 4 5 6  Colton Beck *Elite Prospects*. Everysport Media Group AB.  (englanniksi)
3. ↑  Elite Prospects - Langley Chiefs *eliteprospects.com*. Everysport Media Group AB. Viitattu 12.3.2022. (englanniksi)
4. ↑  Elite Prospects - BCHL Stats 2009-2010 *eliteprospects.com*. Everysport Media Group AB. Viitattu 12.3.2022. (englanniksi)
5. ↑  Elite Prospects - Langley Chiefs *eliteprospects.com*. Everysport Media Group AB. Viitattu 12.3.2022. (englanniksi)
6. ↑  Elite Prospects - Univ. of Alaska-Fairbanks *eliteprospects.com*. Everysport Media Group AB. Viitattu 12.3.2022. (englanniksi)
7. ↑  Elite Prospects - Univ. of Alaska-Fairbanks *eliteprospects.com*. Everysport Media Group AB. Viitattu 12.3.2022. (englanniksi)
8. ↑  Elite Prospects - Univ. of Alaska-Fairbanks *eliteprospects.com*. Everysport Media Group AB. Viitattu 12.3.2022. (englanniksi)
9. ↑  WCHA 2013-14 League Leaders *hockeyDB.com*. The Internet Hockey Database. Viitattu 12.3.2022. (englanniksi)
10. ↑  IceCaps Sign Colton Beck to ATO *oursportscentral.com*.  20.3.2014. OurSports Central. Viitattu 12.3.2022. (englanniksi)
11. ↑  Elite Prospects - Idaho Steelheads *eliteprospects.com*. Everysport Media Group AB. Viitattu 12.3.2022. (englanniksi)
12. ↑  Idaho Steelheads Forward Colton Beck *oursportscentral.com*.  20.8.2015. BOISE, ID:  OurSports Central. Viitattu 12.3.2022. (englanniksi)
13. 1 2  COLTON BECK SIGNS TWO-YEAR DEAL WITH IOWA *iowawild.com*.  23.5.2016. DES MOINES, IA:  Iowa Wild. Viitattu 12.3.2022. (englanniksi)
14. ↑  Elite Prospects - Iowa Wild *eliteprospects.com*. Everysport Media Group AB. Viitattu 12.3.2022. (englanniksi)
15. ↑  IOWA WILD SIGNS FORWARD COLTON BECK TO AHL CONTRACT *iowawild.com*.  9.5.2018. DES MOINES, IA:  Iowa Wild. Viitattu 12.3.2022. (englanniksi)
16. 1 2  Wild signs Beck to two-year, two-way deal *nhl.com/wild*.  1.11.2018. SAINT PAUL:  Minnesota Wild. Viitattu 12.3.2022. (englanniksi)
17. ↑  Der EV Lands­hut ver­grö­ßert seine „Ca­na­di­an Connec­ti­on" und ver­pflich­tet Col­ton Beck *evl.info*.  10.12.2020. EVL Spielbetrieb-GmbH. Viitattu 12.3.2022. (saksaksi)
18. ↑  Ver­trag mit Col­ton Beck auf­ge­löst *evl.info*.  16.12.2020. EVL Spielbetrieb-GmbH. Viitattu 12.3.2022. (saksaksi)
19. ↑  Stockton Heat Twitterissä *twitter.com*.  13.2.2021. Calgary Flames AHL Inc. Viitattu 12.3.2022. (englanniksi)
20. ↑  Neuzugang mit Leader-Potential *bulldgosnews.at*.  25.8.2021. EVL Spielbetrieb-GmbH.  Arkistoitu 18.1.2022. Viitattu 12.3.2022. (saksaksi)
21. ↑  Elite Prospects - Dornbirner EC *eliteprospects.com*. Everysport Media Group AB. Viitattu 12.3.2022. (englanniksi)
22. ↑  Colton Beck ja Daniel Gazda Ilvekseen *ilves.com*.  26.2.2022. Ilves-Hockey Oy. Viitattu 12.3.2022.
23. ↑  Seppä, Lassi: Ilveksen pelaaja-arviot 2021−22: Onnistumiset jokaisella pelipaikalla toivat pronssimitalit pitkästä aikaa *Jatkoaika.com*.  10.5.2022. Jatkoaika r.y. Viitattu 3.6.2022.
24. ↑  Saarela, Mikko: Liiga-visiitti jäi lyhyeksi – Ilves-hyökkääjästä tulee tamperelaisten CHL-vastustaja *suomikiekko.com*.  9.6.2022. Nordic Sport Media. Viitattu 9.6.2022.
25. ↑  Murray Beck *Elite Prospects*. Everysport Media Group AB.  (englanniksi)
26. ↑  Barry Beck *Elite Prospects*. Everysport Media Group AB.  (englanniksi)